Mandat ta' Inibizzjoni Nru: 1765/16LM QORTI ĊIVILI PRIM'AWLA Illum 28 ta' Diċembru, 2016 Fl-Atti tal-Mandat ta' Inibizzjoni Numru 1765/16: Emanuel Borg Delicata (bil-karta tal-Identità Numru 619324M) ta' 13, Triq Erin Serracino Inglott, Cospicua Paul Gabaretta, pensjonant, bin il-mejtin Grazio Gabaretta u Francesca Gabaretta née Lester, imwieled ħal tarxienRabat (Malta) fit-22 ta' Ġunju, 1942 u residenti 'Lelluxa', Triq Balaguer, Il-Gudja, bil-karta tal-identità Numru 823605M Rat ir-Rikors ippreżentat minn Emanuel Borg Delicata (minn issa 'l quddiem "ir- rikorrent") fejn jintqal dan li ġej: Illi l-esponenti, sabiex jikkawtela l-kreditu hawn imsemmi kontra l-intimat, umilment jitlob lil din l-Onorabbli Qorti li tordna l-ħruġ ta' mandat ta' inibizzjoni kontra l- intimat sabiex jinżamm milli jbiegħ, jittrasferixxi jew jiddisponi inter vivos sew b'titolu oneruż jew gratuwitu xi proprjetà, u b'mod partikolari: Kwint (1/5) indiviż ta' raba' bil-kejl ta' ċirka ħamest itmiem (ekwivalenti għal circa 5,620 metru kwadru) formanti parti mill-għalqa imsejħa 'Ta' Qorti tal-Ġustizzja Paġna 1 minn 14 Mandat ta' Inibizzjoni Nru: 1765/16LM Bur is-Samm', kontrada tal-Imbordin, fil-limiti ta' Ħal Gharghur, tikkonfina mit-Tramuntana ma' proprjetà tal-Gvern, min-Nofsinhar ma' raba' ta' Antonio Cakmak. Psaila jew suċċessuri tiegħu fit-titolu u mil- Lvant ma' proprjetà tal-eredi ta' Leonard Lester jew suċċessuri fit-titolu tagħhom, bil-komunjoni tal-ispiera li tinsab fuq porzjon diviża oħra mill- istess art magħrufa bħala 'Ta' Bur is-Samm' li l-intimat wiret mingħand id- defunta ommu Francesca Gabaretta, u liema proprjetà ġiet debitament dikjarata fl-att ta' trasferiment causa mortis datat 23 ta' Ġunju, 2006 in atti Nutar Dr. Margaret ‘Surname LL.D.; 2. (a) Biċċa art fabbrikabbli mill-għalqa 'taz-Zokkri' u tagħmel parti mit- terren 'tal-Gozzu' fil-limiti ta' Santa Venera tal-kejl ta' circa sittin qasba kwadra, libera u franka, u (b) biċċa art mill-għalqa "tal-Bosiu" fil-limiti ta' Santa Venera [illi hija kontgwa għal dik indikata f'paragrafu (a) soġġetta għal ċens u subċens annwu u perpetwu, liema biċċa art għandha kejl ta' ħamsa punt deċimali ħamsa (5.5) qasab kwadri, liema żewġ biċċiet art kontigwi għal xulxin [u ċioѐ dik deskritta f'paragrafu (a) u dik deskritta f'paragrafu (b)] minn Nofsinhar ma' dik li kienet triq ġdida proġettata mingħajr isem, mil-Lvant ma' beni ta' Joseph Khedri jew suċċessuri fit-titolu tiegħu u mill-Punent ma' beni ta' Carmelo Diugo u Joseph Bonanno jew suċċessuri fit-titolu tagħhom, liema żewġ biċċiet art l-intimat kien xtara u akkwista permezz ta' kuntratt pubbliku datat 14 ta' Frar, 1973 in atti Nutar Angelo Pace Bonnici, u kwalsiasi benefikati mibnija fuq l-imsemmija żewġ biċċiet art inkluż il-fond residenzjali tal-istess intimat bl-isem 'Lelluxa' fi Triq Balaguer, Il-Gudja. Illi r-rikorrent Emanuel Borg Delicata ppreżenta kawża għad-danni kontra l-intimat Paul Gabaretta [kawża fl-ismijiet 'Emanuel Borg Delicata -vs- Paul Gabaretta' (Rikors Ġuramentat Numru 750/2016LM) li tinsab differita għall-provi tar-rikorrent għall-udjenza tal-20 ta' Jannar, 2017 quddiem din l-Onorabbli Qorti kif preseduta mill-Onor. Imħallef Dr Lawrence Vella Ebejer LL.D.] li permezz tagħha huwa talab lil din l-Onorabbli Qorti jogħġobha tiddikjara illi l-intimat huwa unikament responsabbli għall-inċident li seħħ fil-5 ta' Diċembru, 2013 meta waqt li r-rikorrent kien qed jaħdem fil-fond residenzjali tal-Perit Albert Lester f'103, Triq il-Wied ta' Ħal Balzan, Il-Gudja, l-intimat bi traskuraġni u negliġenza da parti tiegħu, baqa' dieħel fis-sellum forċina li kien jinsab fuqu l-esponenti u b'riżultat ta' dan l-esponenti waqa' minn fuq l-imsemmi sellum u weġġa' serjament. Illi kawża ta' dan l-inċident l-esponent sofra ġrieħi serji u diżabilità permanenti ta' għaxra fil-mija (10%) kif ċertifikat minn Mr. Thomas Buonanno MD FRCS (Tr & Orth) [vide Dok. 'A' anness] u sofra danni kbar tant illi lanqas seta' jkompli jaħdem għal rasu (self-employed) bħala maintenance person, għamel żmien ma jaħdimx u llum kellu jimpjega ruħu b'paga minima jagħmel light duties. Illi permezz ta' 'l fuq imsemmija kawża l-esponent talab ukoll lil din l-Onorabbli Qorti sabiex tillikwida d-danni kollha li huwa sofra u sabiex tikkundanna lill-intimat biex iħallsu d-danni li jiġu hekk likwidati. Qorti tal-Ġustizzja Paġna 2 minn 14 Mandat ta' Inibizzjoni Nru: 1765/16LM Illi r-rikorrent jitlob lil din l-Onorabbli Qorti jogħġobha toħroġ dan il-mandat provviżorjament a tenur tal-artikolui 875(2) tal-Kap. 12 tal-Liġijiet ta' Malta u sussegwentement tilqa' dan il-mandat b'mod definittiv a tenur tas-subinċiżi (2) u (3) tal-imsemmi Artikolu 875(2) tal-Kap. 12 tal-Liġijiet ta' Malta. Illi fin-nuqqas t'akkoljiment ta' dan l-umli rikors ir-rikorrent jista' jsofri preġudizzju irrimedjabbli għaliex jista;' jseħħ li l-intimat jittrasferixxi l-beni fuq imsemmija fil-mori tas-smigħ tal-kawża u b'hekk wara li r-rikorrent jottjeni titolu eżekuttiv permezz ta' sentenza definittiva huma ma jkollux fuq xiex jeżegwixxi tali titolu eżekuttiv. Rat id-digriet tagħha tat-29 ta' Novembru, 2016 li bih laqgħet it-talba provviżorjament, irriżervat li tipprovdi b'mod definittiv fi stadju ulterjuri u appuntat ir-Rikors għas-smigħ għall-15 ta' Diċembru, 2016, b'dan li ordnat in- notifika tar-rikors u tad-digriet lid-Direttur tar-Reġistru Pubbliku, lir-Reġistratur tal-Artijiet u lill-intimat Paul Gabaretta, liema intimat ingħata sat-12 ta' Diċembru, 2016 għar-risposta. Rat ir-Risposta ppreżentata fid-9 ta' Diċembru, 2016 mill-intimat Paul Gabaretta (minn issa 'l quddiem "l-intimat") li tgħid kif ġej: Illi t-talba għall-ħruġ ta' mandat ta' inibizzjoni kontra l-esponent biex ma jiddisponix mill-proprjetà indikata mir-rikorrent, ma għandhiex tiġi milqugħa, kemm għaliex l- esponent ma kienx kaġun tal-waqgħa tar-rikorrent minn fuq forċi domestiku, fil-5 ta' Diċembru, 2013, kif ukoll għar-raġunijiet segwenti: a) L-iskop tat-talba huwa vessatorju u intimidatorju stante li l-esponent ma hux responsabbli, skont il-liġi, jiġifieri l-provvedimenti tal-Occupational Health and Saftey Act (Chapter 424) u tar-regolamenti sussidjarji S.L. 424.18, għad-danni li r- rikorrent seta' ġarrab meta waqa' minn fuq il-forċi domestiku fil-5 ta' Diċembru, 2013; b) Ma kienx l-esponent li inkariga lir-rikorrent jagħmel ix-xogħol li dan kien qed jagħmel fid-dar nru. 103, Triq il-Wied ta' Ħal Balzan, fil-5 ta' Diċembru, 2012; c) Ma kienx l-esponent, skont il-liġi, li jipprodi lir-rikorrent armar adegwat u "safe" għax-xogħol li r-rikorrent kien qed jagħmel meta waqa' minn fuq forċi domestiku, fil-5 ta' Diċembru, 2013; Qorti tal-Ġustizzja Paġna 3 minn 14 Mandat ta' Inibizzjoni Nru: 1765/16LM d) Lanqas ma kien l-esponent responsabbli skont l-miżuri prekawzjonali u protettivi fir-rigward tax-xogħol li r-rikorrent kien qed jagħmel fil- 5 ta' Diċembru, 2013. jittieħdu il-liġi, Illi apparti l-premess u mingħajr aċċettazzjoni tar-responsabbiltà għad-danni pretiżi, l-ammont mitlub li jkun ikkawtelat ġie iffissat arbitrarjament u mingħajr indikazzjoni ta' kif ġie ikkalkolat. Illi wkoll apparti l-premess u mingħajr aċċettazzjoni tar-responsabbiltà għad-danni pretiżi, il-valur tal-proprjetà tal-esponent indikata biex ma tkunx aljenata, hija sproporzjonata għas-somma indikata biex tiġi ikkawtelata, ċioѐ 36,000 euro, u dan il- fatt ikun ta' preġudizzju għall-esponent. Għaldaqstant l-esponent jitlob li t-talba rikorrenti ma tiġix milqugħa. Semgħet ix-xhieda mressqa mill-kontendenti. Rat l-atti kollha tar-Rikors, inkluż il-provi dokumentali mressqin mill-partijiet. Semgħet it-trattazzjoni tal-avukati tal-partijiet waqt is-smigħ tal-15 ta' Diċembru, 2016, f'liema data l-Qorti ħalliet ir-Rikors għall-provvediment. Ikkunsidrat: Ir-rikorrent qiegħed jitlob għall-ħruġ ta' Mandat ta' Inibizzjoni abbażi tal- Artikolu 874 tal-Kap. 12 tal-Liġijiet ta' Malta. Is-sub-artikoli (1) u (2) tal-Artikolu 874 jgħidu: (1) Mandat ta' inibizzjoni jista' jintalab ukoll minn kreditur biex jiżgura dejn, jew kull pretensjoni oħra li tkun tammonta għal mhux inqas minn ħdax-il elf, sitt mija u sitta u erbgħin euro u sitta u tmenin ċenteżmu (€11,646.86). L-iskop ta' dan il- mandat hu biex iżomm lid-debitur milli jbigħ, jittrasferixxi jew jiddisponi inter vivos mill-proprjetà li tiġi indikata fir-rikors b'titolu oneruż jew gratuwitu jew b'xi mod joħloq piż jew drittijiet reali u, jew personali; iżda dak il-mandat ma jgħoddx għall- Qorti tal-Ġustizzja Paġna 4 minn 14 Mandat ta' Inibizzjoni Nru: 1765/16LM kostituzzjoni ta' xi dritt fuq, jew trasferiment ta', proprjetà li jsir skont ordni tal-qorti, jew fuq garanziji bankarji u ittri ta' kreditu. (2) Meta mandat jipprojbixxi l-bejgħ, it-trasferiment jew it-tneħħija oħra ta' proprjetà immobbli, ir-rikors għandu jkun fih il-partikolaritajiet kollha li għandhom x'jaqsmu mal-persuna li jinħareġ kontriha u li huma meħtieġa mil-liġi dwar ir- reġistrazzjoni ta' trasferiment ta' proprjetà immobbli minn dik il-persuna fir-Reġistru Pubbliku. Fejn il-mandat jirreferi għall-immobbli speċifiċi, dawn għandhom jiġu deskritti fir-rikors, bil-mod provdut fl-Att dwar ir-Reġistru Pubbliku, dwar noti tal- iskrizzjoni, jiġifieri li din għandha sseħħ b'referenza għad-data ġeografika inkwistjoni. Meta r-rikors jirreferi għal proprjetà immobbli speċifika għandu wkoll ikollu mehmuż miegħu abbozz sħiħ tan-nota ta' iskrizzjoni biex tiġi reġistrata fir-Reġistru Pubbliku." Is-sub-artikolu (2) tal-Artikolu 873 jispeċifika: (2) Il-qorti m'għandhiex toħroġ tali mandat jekk ma tkunx sodisfatta li dak il- mandat huwa meħtieġ sabiex jitħarsu l-jeddijiet tar-rikorrent, u li dak ir-rikorrent prima facie jidher li għandu dawk il-jeddijiet." Ir-rikorrent qed jitlob li din il-Qorti tordna l-ħruġ tal-mandat ta' inibizzjoni sabiex ir-rikorrent jinżamm milli jbiegħ, ineħħi, jittrasferixxi jew jiddisponi inter vivos b'titolu onerż jew gratuwitu xi proprjetà, u b'mod partikolari: 1. indiviż ta' porzjon diviża ta' raba' bil-kejl ta' ċirka 5,620 metru kwadru formanti parti mill-għalqa imsejħa "Ta' Bur is-Samm", kontrada tal-Imbordin, fil-limiti ta' Ħal Gharghur, tikkonfina mit-Tramuntana ma' proprjetà tal-Gvern, min- Nofsinhar ma' raba' ta' Antonio Cakmak. Psaila jew suċċessuri tiegħu fit- titolu u mil-Lvant ma' proprjetà tal-eredi ta' Leonard Lester jew suċċessuri fit- titolu tagħhom, bil-komunjoni tal-ispiera li tinsab fuq porzjon diviża mill-istess art magħrufa bħala "Ta' Bur is-Samm" li l-intimat wiret mingħand id-defunta ommu Francesca Gabaretta, u liema proprjetà ġiet debitament dikjarata fl-att ta' trasferiment causa mortis datat 23 ta' Ġunju, 2006 in atti Nutar Margaret ‘Surname LL.D.; u 2. (a) Biċċa art fabrikabbli mill-għalqa "taż-Żokkri" u tagħmel parti mit-terren "tal-Gozzu" fil-limiti ta' Santa Venera tal-kejl ta' ċirka sittin qasba Qorti tal-Ġustizzja Paġna 5 minn 14 Mandat ta' Inibizzjoni Nru: 1765/16LM kwadru, libera u franka, u (b) biċċa art mill-għalqa "tal-Bosiu" fil-limiti ta' L-Imqabba, kontigwa ma' dik indikata fil-paragrafu 2 (a), soġġetta għal ċens u subċens annwu u perpetwu, liema biċċa art għandha kejl ta' 5.5 qasab kwadri, liema żewġ biċċiet art kontigwi jikkonfinaw minn Nofsinhar ma' dik li kienet triq ġdida proġettata mingħajr isem, mil-Lvant ma' beni ta' Joseph Khedri jew suċċessuri fit-titolu tiegħu u mill-Punent ma' beni ta' Carmelo Diugo u Joseph Bonanno jew suċċessuri fit-titoli tagħhom, liema żewġ biċċiet art l-intimat kien xtara u akkwista permezz ta' kuntratt pubbliku datat 14 ta' Frar 1973 in atti Nutar Dottor Angelo Pace Bonnici u kwalsiasi benefikati mibnija fuq l-imsemmija żewġ biċċiet art inkluż il-fond residenzjali tal-istess intimat bl-isem "Lelluxa" fi Triq Balaguer, Il-Gudja; u dan biex l-istess rikorrent jikkawtela l-kreditu pretiż minnu (konsistenti f'allegati danni) fil-kawża minnu istitwita kontra l-intimat1 fejn qed iżomm lill-istess intimat responsabbli għad-danni minnu sofferti meta l-istess rikorrent waqa' minn sellum forċina waqt xogħol fi proprjetà ta' terzi minħabba li l-intimat allegattament bi traskuraġni u negliġenza baqa' dieħel Dawn id-danni ġew kwantifikati mir-rikorrent għall-iskop tal- Mandat fl-ammont ta' €36,000 wara li r-rikorrent ġie ċċertifikat mill-konsulent minn diżabilità ta' 10%.2 Fir-risposta tiegħu l-intimat jinnega li hu kien kaġun tal-waqgħa. f'dan l-istadju la ser tiddeċiedi il-mertu, u ċjoè jekk effettivament ġewx ikkawżati jew le danni bl-azzjoni tal-konvenut u lanqas jekk, ir-rikorrent min- naħa l-oħra għandux xi ċertezza ta' suċċess jew le fl-eżitu tal-kawża li fetaħ. Dak li għandha quddiemha l-Qorti f'din il-proċedura huwa r-Rikors Maħluf ippreżentat mir-rikorrent fejn iddikjara bil-ġurament illi kien l-intimat li daħal 1 Fl-ismijiet Emanuel Borg Delicata vs. Paul Gabaretta (Rik. Ġuramentat Nru. 750/2016LM), quddiem din l-istess Qorti kif preseduta. 8 sa 12 tal-proċess. Qorti tal-Ġustizzja Paġna 6 minn 14 Mandat ta' Inibizzjoni Nru: 1765/16LM fis-sellum forċina waqt li hu kien fuqu u waqqgħu. Il-Qorti għandha wkoll quddiemha rapport mediku ex-parte dwar id-danni allegatament sofferti mir- rikorrent fl-inċident inkwistjoni. Il-Qorti għalhekk tqis illi fuq bażi prima facie, saret il-prova mal-ewwel daqqa t'għajn tad-dritt pretiż mir-rikorrent. Illi l-intimat imbagħad isostni li r-Rikors hu frivolu u vessatorju minħabba li skont hu, ma kienx hu li inkariga lir-rikorrent bix-xogħol li kien qed jagħmel, li ma kienx l-intimat responsabbli għas-saħħa u sigurtà fuq ix-xogħol skont il-Kap. 424 tal-Liġijiet ta' Malta u il-Leġislazzjoni Sussidjarja Nru. S.L. 424.18, li ma kienx l-intimat li pprovda l-armar u li l-intimat ma kienx responsabbli li jittieħdu miżuri prekawzjonali fuq ix-xogħol li kien qed isir. Madankollu din il-Qorti tirravviża li xejn minn dan ma kien premess mir-rikorrent fir-rikors promotur tiegħu. Fl-aħħar nett l-intimat jirileva illi l-ammont pretiż ġie iffissat arbitrarjament mir-rikorrent u li fi kwalunkwe każ il-valur tal-proprjetà indikata biex ma tkunx aljenata hija sproporzjonata mas-somma pretiża ta' €36,000. Madankollu dwar din l-asserzjoni tiegħu, l-intimat ma ġab ebda prova. Il-Qorti tixtieq tagħmel ċerti osservazzjonijiet ġenerali dwar il-ħruġ ta' mandati ta' inibizzjoni elaborati fil-ġurisprudenza tal-Qrati tagħna u li jistgħu jkunu applikabbli għall-każ odjern. Illi l-iskop ta' talba għal ħruġ ta' Mandat ta' Inibizzjoni huwa dak li jżomm persuna milli tagħmel xi ħaġa li tista' tkun ta' ħsara jew preġudizzju għall- jeddijiet pretiżi mill-persuna li qed titlob il-ħruġ tal-Mandat3 u fil-każ odjern abbinat mal-Artikolu 874(1) hawn fuq imsemmi meta jkun ġie mitlub minn 3 L-Artikolu 873(1) tal-Kap. Qorti tal-Ġustizzja Paġna 7 minn 14 Mandat ta' Inibizzjoni Nru: 1765/16LM kreditur biex jiżgura dejn, jew kull pretensjoni oħra li tkun tammonta għal mhux inqas minn ħdax-il elf, sitt mija u sitta u erbgħin euro u sitta u tmenin ċenteżmu (€11,646.86), bħal f'dan il-każ, l-iskop ta' dan il-mandat hu biex iżomm lid-debitur milli jbiegħ, jittrasferixxi jew jiddisponi inter vivos mill- proprjetà li tiġi indikata fir-rikors b'titolu oneruż jew gratuwitu jew b'xi mod joħloq piż jew drittijiet reali u, jew personali. Illi skont l-Artikolu 873 tal-Kap. 12 tal-Liġijiet ta' Malta fl-eżami li trid tagħmel il- Qorti, ir-rikorrent irid juri li (i) il-Mandat huwa meħtieġ biex jitħarsu l-jeddijiet pretiżi minnu tant li bin-nuqqas ta' ħruġ tiegħu r-rikorrent sejjer issofri preġudizzju irrimedjabbli u (ii) li huwa jidher li għandu prima facie, mad-daqqa ta' għajn, dawk il-jeddijiet pretiżi.4 Dawn iż-żewġ elementi rikjesti mil-liġi huma kumulattivi u mhux alternattivi u jekk xi wieħed minn dawn iż-żewġ elementi ma jirriżultax, il-Qorti għandha tiċħad it-talba għal ħruġ ta' Mandat ta' Inibizzjoni. Il-Qorti mhix mitluba li tara x'jeddijiet għandu r-rikorrent iżda ai termini tal- Artikolu 874 tal-Kap. 12, trid tara oġġettivament jekk ir-rikorrent għandux pretensjoni ta' jedd. Mhux il-kompitu tal-Qorti fl-atti tal-Mandat tara jekk il- jedd pretiż hux suxxettibbli għal suċċess fl-azzjoni fil-mertu, kif diġà ngħad, iżda biss jekk il-jedd pretiż jikkwalifikax bħala tali għall-finijet oġġettivi tal-liġi.5 Barra minn hekk dawn iż-żewġ elementi rikjesti mil-liġi huma kriterji oġġettivi6 u fl-applikazzjoni tal-liġi dwar kif u meta għandu jinħareġ mandat ta' din ix- 4 Qorti tal-Kummerċ, 26.05.1995 fl-atti tar-Rikors għall-ħruġ ta' Mandat ta' Inibizzjoni fl-ismijiet Cakmak. any noe vs. Cacciattolo Dujic noe et (Kollez. Qorti tal-Ġustizzja Paġna 8 minn 14 Mandat ta' Inibizzjoni Nru: 1765/16LM xorta, il-Qorti għandha tagħti interpretazzjoni restrittiva peress li l-ħruġ ta' Mandat ta' Inibizzjoni bħal kull mandat kawtelatorju ieħor, isir fi żmien meta l- pretensjoni tar-rikorrent ma tkunx għadha ġiet ġuridikament aċċertata. L-element tal-ħtieġa għall-ħruġ ta' Mandat bħal dan tintrabat sewwa mal-fatt jekk il-ħsara li minnha l-parti rikorrenti tilmenta tistax tkun waħda li ma tistax ieħor. Jekk in-nuqqas lamentat jista' jitneħħa, imqar b'deċiżjoni wara li jiġi mistħarreġ il-każ l-mertu, jiġi nieqes it- tieni element meħtieġ għall-ħruġ tal-Mandat.7 Minn dan joħroġ li l-Mandat ta' Inibizzjoni huwa mezz proċedurali eċċezzjonali u mhux normali ta' Illi l-ħarsien li l-liġi timmira għalih fit-talba tal-parti rikorrenti huwa dak li, mingħajr il-ħruġ tal-Mandat, il-pretensjoni ta' jedd li jista' jkollu jitneħħa darba għal dejjem u b'mod irrimedjabbli. Dan ma jfissirx li l-fatt li talba għall-ħruġ ta' Mandat ta' Inibizzjoni tintlaqa', ikun ifisser li l-jedd huwa ppruvat. Bħalma lanqas ifisser li l-fatt li talba għall-ħruġ ta' Mandat bħal dak ma ntlaqax ikun ifisser li l-jedd pretiż ma jeżistix. It-tfittix li trid tagħmel il-Qorti huwa dak jekk, bl-għamil li minnu qiegħed jibża' r-rikorrent, jistax jintilef darba għal dejjem jedd li l-istess rikorrent jidher li għandu filwaqt li ħareġ it-talba għall-ħruġ tal- Illi fil-każ odjern, r-rikorrent jidher li għandu prima facie, mad-daqqa ta' għajn, dawk il-jeddijiet pretiżi. Kif ġie enunzjat fil-ġurisprudenza tal-qrati tagħna, ma 7 PA, 2.1.1993 fl-atti tar-Rikors għall-ħruġ tal-Mandat ta' Inibizzjoni fl-ismijiet Avukat Victor Kreuzberg Bonanno vs. Joseph Borg Crockford et noe. 8 PA, 11.3.2003 fl-atti tar-Rikors għall-ħruġ ta' Mandat ta' Inibizzjoni fl-ismijiet IWT Group Malta Ltd vs. Direttur Ġenerali tal-Kuntratti et. Qorti tal-Ġustizzja Paġna 9 minn 14 Mandat ta' Inibizzjoni Nru: 1765/16LM jfissirx li dawn il-jeddijiet huma ċerti u l-Qorti f'dan l-eżami fuq livell prima facie, s'hawnhekk għandha tasal u fil-fatt għandha tieqaf hawn. Dan l-element tad-dritt irid ukoll jiġi abbinat (kumulattiv) ma' jekk il-Mandat huwiex meħtieġ biex jitħarsu l-jeddijiet pretiżi minnu tant li bin-nuqqas ta' ħruġ tiegħu ir-rikorrent sejjer isofri preġudizzju irrimedjabbli. Illi fir-rigward tal-eżami li għandu jsir qabel il-ħruġ ta' mandati kawtelatorji, illum huwa prinċipju stabbilit fil-ġurisprudenza tal-qrati tagħna illi l-grad tal- prova meħtieġ huwa biss dak sa prima facie. Huwa ovvju dana meta għandha tkun il-Qorti vestita bil-kawża proprja in sostenn tal-istess att kawtelatorju, li wara eżami akkurat tal-provi lilha miġjuba tiddetermina finalment l-eżitu tal- Dan anki dwar l-element tan-neċessità tad-dritt u preġudizzju irrimedjabbli. Dan jgħodd kemm fejn qed jintalab il-ħruġ ta' mandat ta' inibizzjoni, kemm jekk tintalab r-revoka ta' mandat ta' inibizzjoni. Insibu dan il-prinċipju ben stabbilit fil-ġurisprudenza tal-qrati tagħna: "Il-Qrati taghna enunċjaw prinċipji importanti fir-rigward ta' kawżi dwar ir-revoka ta' Mandati Kawtelatorji fejn l-eżami li hija mistennija illi tagħmel il-Qorti huwa wieħed prima facie. Illi fil-kawża fl-ismijiet Spiteri Miggiani Av. Carmelo noe vs Focal Maritime Services Ltd et tas-26 ta' April 2002 per Onor. Imhallef Dr. G. Fondacaro, intqal hekk: "Skont l-artikolu 836 (d) u (f) tal-Kap. 12, jista' jiġi nvokat jekk jintwera li l-ammont mitlub ma jkunx prima facie ġustifikat jew ikun eċċessiv jew jekk jintwera li fiċ- ċirkostanzi ma jkunx raġonevoli li jinżamm fis-seħħ l-att kawtelatorju jew parti minnu mhuwiex aktar mehtieġ jew ġustifikabbli. L-ezami li trid taghmel il-Qorti f'dan il- kuntest huwa wieħed prima facie (emfasi ta' din il-Qorti)."10 Qorti tal-Ġustizzja Paġna 10 minn 14 Mandat ta' Inibizzjoni Nru: 1765/16LM L-istess prinċipju ġie stabbilit fid-digriet fl-ismijiet Josephine Pace Bonnici vs. "Li mid-disposizzjoni tal-istess Artikolu 836 jidher li l-unika eżami li trid tagħmel din il- Qorti huwa dak biss ta' prima facie, u dan għaliex il-mertu kollu jiġi investigat fil- kawża proprja bejn il-partijiet, u għalhekk hemm limitazzjoni sinifikanti fl-eżami li trid tagħmel il-Qorti f'dan l-istadju, u dan tenut kont li hawn si tratta dejjem ta' proċedura preliminari, li għad qed tistenna l-eżitu finali tal-kawza proprja". Illi t-talba odjerna li qed issir f'livell prima facie għandha l-għan li l-assi immobbli tal-intimat jinżammu fil-pussess tiegħu sat-tmiem tal-kawża proprja dwar il-mertu. L-intimat ma ġab ebda garanzija li fl-eventwalità ta' eżitu sfavorevoli għalih huwa jista' jagħmel tajjeb mod ieħor għad-danni allegati. Għalhekk il-Qorti tqis illi fil-każ odjern l-element tan-neċessità u tal- irrimedjabbilità ġie suffiċjentement ippruvat. Madankollu peress lil fir-Rikors odjern ir-rikorrent qiegħed jitlob bħala kawtela għad-dritt pretiż minnu li jiġi miżmum it-trasferiment eċċ ta' "xi proprjetà u b'mod partikolari 1 u 2", imsemmija aktar 'l fuq, dan kollu s'intendi qiegħed jingħad u għandu jgħodd biss għar-rigward taż-żewġ proprjetajiet speċifikatament imsemmija fir-Rikors odjern u ċertament m'għandux jgħodd ukoll għal kwalunkwe proprjetà immobbli oħra li jista' għandu l-intimat. Din il-Qorti qatt mhu ser taċċetta talbiet għall-ħruġ ta' Mandat ta' Inibizzjoni imsejsa b'mod vag fuq kwalunkwe proprjetajiet li l-intimat jista' ikollu. Illi barra minn hekk proċedura ta' din ix-xorta hija intiża sabiex tkun sommarja, billi mhuwiex mistenni li jitressaq quddiem il-Qorti fi stadju bħal dan, kulma jmissu jitressaq quddiemha waqt is-smigħ tal-kawża dwar il-jedd pretiż. billi fil-proċess dwar il-mertu, l-iskop hu li jiġi aċċertat x'inhu d-dritt fil-każ konkret, filwaqt li l-iskop tal-proċess għall-ħruġ ta' mandat ta' inibizzjoni Qorti tal-Ġustizzja Paġna 11 minn 14 Mandat ta' Inibizzjoni Nru: 1765/16LM għandu biss il-funzjoni strumentali li jikkawtela pretenzjoni ta' dritt, anke jekk din tista' ma tkunx fondata, sakemm ikun hemm pronunzjament ġudizzjarju dwar jekk hix tabilħaqq fondata fid-dritt jew le. Il-Qorti trid tagħmilha ċara wkoll illi ma jfissirx li l-fatt li talba għall-ħruġ ta' Mandat ta' Inibizzjoni tintlaqa', ikun ifisser li l-jedd huwa ppruvat. Bħalma lanqas ifisser li l-fatt li talba għall- ħruġ ta' Mandat bħal dak ma ntlaqax ikun i sser li l-jedd pre ż ma jeżis x.12 Illi fi kwalunkwe każ dawn il-proċeduri huma ta' natura sommarja u fuq livell prima facie u mhumiex maħsuba sabiex jiġu ttrattatti kwistjonijiet bħal jekk hemmx garanzija xierqa oħra sabiex tissodisfa l-pretensjoni ta' min ikun talab il-ħruġ tal-att kawtelatorju jew inkella jekk dik il-garanzija oħra tista' għas- sodisfazzjon tal-qorti tassigura biżżejjed il-pretensjoni. Kwistjonijiet bħal dawn għandhom jiġu ttrattati fl-ambitu u ai termini tal-proċedura apposita regolata bl-Artikolu 836 tal-Kapitolu 12 tal-Liġijiet ta' Malta. Għaldaqstant għar-raġunijiet imsemmija tqis illi prima facie, mad-daqqa ta' għajn, ir-rikorrent jidher li għandu jedd pretiż x'jiġi kkawtelat permezz tal- Mandat u għalhekk il-Qorti tilqa' b'mod definittiv it-talba għal ħruġ ta' ta' Inibizzjoni iżda biss fir-rigward taż-żewġ proprjetajiet speċifikatament imsemmija fir-Rikors u ċjoè: Kwint indiviż ta' porzjon diviża ta' raba' bil-kejl ta' ċirka 5,620 metru kwadru formanti parti mill-għalqa imsejħa "Ta' Bur is-Samm", kontrada tal- Imbordin, fil-limiti ta' Ħal Gharghur, tikkonfina mit-Tramuntana ma' proprjetà tal-Gvern, min-Nofsinhar ma' raba' ta' Antonio Cakmak. Psaila jew suċċessuri tiegħu fit-titolu u mil-Lvant ma' proprjetà tal-eredi ta' Leonard Lester jew suċċessuri fit-titolu tagħhom, bil-komunjoni tal-ispiera li tinsab Qorti tal-Ġustizzja Paġna 12 minn 14 Mandat ta' Inibizzjoni Nru: 1765/16LM fuq porzjon diviża mill-istess art magħrufa bħala "Ta' Bur is-Samm" li l- intimat wiret mingħand id-defunta ommu Francesca Gabaretta, u liema proprjetà ġiet debitament dikjarata fl-att ta' trasferiment causa mortis datat 23 ta' Ġunju, 2006 in atti Nutar Margaret ‘Surname LL.D.; u Biċċa art fabrikabbli mill-għalqa "taż-Żokkri" u tagħmel parti mit-terren "tal-Gozzu" fil-limiti ta' Santa Venera tal-kejl ta' ċirka sittin qasba kwadru, libera u franka, u (b) biċċa art mill-għalqa "tal-Bosiu" fil-limiti ta' Ħal Ghaxaq, kontigwa ma' dik indikata fil-paragrafu 2 (a), soġġetta għal ċens u subċens annwu u perpetwu, liema biċċa art għandha kejl ta' 5.5 qasab kwadri, liema żewġ biċċiet art kontigwi jikkonfinaw minn Nofsinhar ma' dik li kienet triq ġdida proġettata mingħajr isem, mil-Lvant ma' beni ta' Joseph Khedri jew suċċessuri fit-titolu tiegħu u mill-Punent ma' beni ta' Carmelo Diugo u Joseph Bonanno jew suċċessuri fit-titoli tagħhom, liema żewġ biċċiet art l- intimat kien xtara u akkwista permezz ta' kuntratt pubbliku datat 14 ta' Frar, 1973 in atti Nutar Dottor Angelo Pace Bonnici u kwalsiasi benefikati mibnija fuq l- imsemmija żewġ biċċiet art inkluż il-fond residenzjali tal-istess intimat bl- isem "Lelluxa" fi Triq Balaguer, Il-Gudja. Tordna lir-Reġistratur tal-Qrati tal-Ġustizzja sabiex ai termini tal-Artikolu 874(3) tal-Kap. 12 jinnotifika fi żmien erbgħa u għoxrin (24) siegħa lid- Direttur tar-Reġistru Pubbliku u lir-Reġistratur tal-Artijiet bl-atti ta' dan il- Mandat ta' Inibizzjoni. L-ispejjeż ta' din il-proċedura għandhom jitħallsu mill-intimat. Qorti tal-Ġustizzja Paġna 13 minn 14 Mandat ta' Inibizzjoni Nru: 1765/16LM Mogħti kameralment fit-28 ta' Diċembru, 2016. Qorti tal-Ġustizzja Paġna 14 minn 14